ทาเตยามะ (จังหวัดชิบะ)

ทาเตยามะ (Tateyama-shi) เป็นนครที่ตั้งอยู่ทางตอนใต้ของจังหวัดชิบะ ประเทศญี่ปุ่น ตั้งอยู่ปลายใต้สุดของคาบสมุทรโบโซ ติดกับมหาสมุทรแปซิฟิก และปากอ่าวโตเกียว มีขนาดพื้นที่ทั้งสิ้น sqmi มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 42,721 คน มีความหนาแน่นของประชากร 388 คนต่อตารางกิโลเมตร

**ภูมิศาสตร์**
นครทาเตยามะตั้งอยู่ที่ปลายสุดด้านใต้ของคาบสมุทรโบโซ หันหน้าไปทางมหาสมุทรแปซิฟิกทางทิศตะวันตกและทิศใต้ และเป็นทางเข้าปากอ่าวโตเกียวทางทิศตะวันตก ห่างจากนครชิบะ เมืองหลวงของจังหวัดชิบะ ไปประมาณ 70 กิโลเมตร และห่างจากใจกลางโตเกียวประมาณ 70 ถึง 80 กิโลเมตร
ไฟล์:Sunosaki aerial photo.jpg|แหลมซูโนซากิและนครทาเตยามะ
ไฟล์:View of Tateyama from Daifuku-ji - Sept 1 2017.webm|ทิวทัศน์ของทาเตยามะมองจากวัดไดฟูกุ ค.ศ. 2017

**เทศบาลข้างเคียง**
 จังหวัดชิบะ
** นครมินามิโบโซ

**ภูมิอากาศ**
นครทาเตยามะมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในทาเตยามะอยู่ที่ C ปริมาณน้ำฝนเฉลี่ยทั้งปีอยู่ที่ mm โดยเดือนตุลาคมเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ C และต่ำสุดในเดือนมกราคมอยู่ที่ประมาณ C

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของทาเตยามะลดลงในช่วงหลายทศวรรษที่ผ่านมา

**ประวัติศาสตร์**
พื้นที่ทาเตยามะในปัจจุบันเป็นส่วนหนึ่งของแคว้นโบราณที่ชื่อแคว้นอาวะ ซึ่งปกครองโดยตระกูลซาโตมิในช่วงยุคเซ็งโงกุ ซึ่งพำนักอยู่ในปราสาททาเตยามะ ต่อมาในยุคเอโดะ พื้นที่ส่วนใหญ่กลายเป็นส่วนหนึ่งของอาณาเขตศักดินาทาเตยามะ (Tateyama-han)
หลังจากยุคเมจิเริ่มต้นขึ้น เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเมืองทาเตยามะขึ้นภายในอำเภออาวะ จังหวัดชิบะ เมืองทาเตยามะได้ผนวกหมู่บ้านโทโยซุที่อยู่ใกล้เคียงเข้ามาเป็นส่วนหนึ่งเมื่อวันที่ 1 เมษายน ค.ศ. 1914 และรวมเข้ากับเมืองโฮโจแล้วเปลี่ยนชื่อเป็นเมืองทาเตยามาโฮโจเมื่อวันที่ 18 เมษายน ค.ศ. 1933
เมืองทาเตยามาโฮโจได้ควบรวมกับเมืองนาโงะและเมืองฟูนางาตะ แล้วจัดตั้งขึ้นเป็นนครทาเตยามะเมื่อวันที่ 3 พฤศจิกายน ค.ศ. 1939 ทาเตยามะเคยเป็นฐานทัพของกองการบินทหารเรือมหาจักรวรรดิญี่ปุ่น รวมถึงมีโรงเรียนยิงปืนกองทัพเรือจนกระทั่งสิ้นสุดสงครามโลกครั้งที่สอง นครทาเตยามะได้ขยายอาณาเขตเพิ่มขึ้นโดยผนวกหมู่บ้านโดยรอบ 6 แห่งเข้าเป็นส่วนหนึ่ง เมื่อวันที่ 3 พฤษภาคม ค.ศ. 1954

**การเมืองการปกครอง**
ศาลาว่าการนครทาเตยามะ
นครทาเตยามะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครระบบสภาเดียวซึ่งประกอบด้วยสมาชิก 18 คน ในแง่ของการเมืองระดับจังหวัด นครทาเตยามะเป็นเขตเลือกตั้งที่ให้สมาชิกสภาจังหวัดชิบะจำนวน 1 คน และในแง่ของการเมืองระดับชาติ นครทาเตยามะเป็นส่วนหนึ่งของเขตเลือกตั้งที่ 12 จังหวัดชิบะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

**เศรษฐกิจ**
เศรษฐกิจหลักของทาเตยามะ ได้แก่ การประมงเชิงพาณิชย์ พืชสวน และการท่องเที่ยวในช่วงฤดูร้อน จำนวนผู้คนในทาเตยามะจะเพิ่มขึ้นอย่างรวดเร็วในช่วงฤดูร้อน เนื่องจากทาเตยามะเป็นจุดหมายปลายทางยอดนิยมในการมาพักผ่อน มีชื่อได้ว่าเป็น "เมืองชายหาด" หรือ "เมืองแห่งการเล่นเซิร์ฟ" และยังอยู่ไม่ไกลจากโตเกียว มีโรงแรมรีสอร์ทและบ้านพักตากอากาศมากมายตั้งเรียงรายอยู่ตามแนวชายฝั่ง ในเดือนสิงหาคมของทุกปี ผู้คนนับหมื่นคนจะมารวมตัวกันที่ชายหาดโฮโจเพื่อชมการแสดงดอกไม้ไฟประจำปี

**การศึกษา**
นครทาเตยามะมีโรงเรียนประถมศึกษา 10 แห่ง และโรงเรียนมัธยมศึกษาตอนต้น 3 แห่งที่ดำเนินการโดยเทศบาลนครเทเตยามะ และมีโรงเรียนมัธยมศึกษาตอนปลาย 3 แห่งที่ดำเนินการโดยคณะกรรมการการศึกษาจังหวัดชิบะ นอกจากนี้ ทางจังหวัดยังเปิดโรงเรียนการศึกษาพิเศษสำหรับผู้พิการอีก 4 แห่ง และมีโรงเรียนโพลีเทคนิคทางทะเลแห่งชาติทาเตยามะ

**การขนส่ง**

**รถไฟ**
 20px บริษัทรถไฟญี่ปุ่นตะวันออก (JR East): สายอูจิโบ
** สถานี: นาโกฟูนากาตะ – จังหวัดชิบะ – โคโกโนเอะ

**ทางหลวง**
 dab1=T- 127- 128- 410

**ท่าอากาศยาน**
 ฐานทัพอากาศทาเตยามะของกองกำลังป้องกันตนเองทางทะเลญี่ปุ่น (ไม่มีเที่ยวบินพลเรือน)

**เมืองพี่น้อง**
 USA เบลลิงแฮม (Bellingham) รัฐวอชิงตัน สหรัฐอเมริกา เป็นเมืองพี่น้องตั้งแต่ ค.ศ. 1958- Australia พอร์ตสตีเฟนส์ (Port Stephens) ประเทศออสเตรเลีย เป็นเมืองมิตรภาพตั้งแต่ ค.ศ. 1999 ถึง 2009 เป็นเมืองพี่น้องตั้งแต่ ค.ศ. 2009- Japan นครฟูเอฟูกิ จังหวัดยามานาชิ ตั้งแต่พฤษภาคม ค.ศ. 1973

**สิ่งที่น่าสนใจในท้องถิ่น**
 ศาลเจ้าอาวะ - ศาลเจ้าชินโต- หอคันนงของวัดไดฟูกุ - วัดพุทธ- อนุสรณ์สถานหญิงบำเรอ- พิพิธภัณฑ์นางิซาโนเอกิ ทาเตยามะ - สาขาหนึ่งของพิพิธภัณฑ์ประจำเมืองซึ่งรวบรวมของจัดแสดงจากพิพิธภัณฑ์อาวะเดิม- สวนพฤกษศาสตร์นัมโบพาราไดซ์- นาโงะเดระ - วัดพุทธ- ปราสาทเทตยามะ - บูรณะใหม่ใน ค.ศ. 1982- พิพิธภัณฑ์นครทาเตยามะ

**บุคคลที่มีชื่อเสียง**
 เรียวตะ โอซาวะ - นักแสดง- เท็ตสึโร ซางาวะ - นักแสดงและนักพากย์- โทชิ - นักร้องและนักดนตรี- ไทระ อูเอมัตสึ (เกิด ค.ศ. 1983) - โค้ชของทีมซานฟรานซิสโกไจแอนตส์ โค้ชชาวญี่ปุ่นคนแรกในเมเจอร์ลีกเบสบอล- โยชิกิ - นักดนตรี

**ในวัฒนธรรมสมัยนิยม**
ละครโทรทัศน์ชื่อดังเรื่อง Beach Boys ซึ่งออกอากาศครั้งแรกทางโทรทัศน์ญี่ปุ่นในช่วงฤดูร้อน ค.ศ. 1997 แม้ว่าจะมีเนื้อเรื่องอยู่ในพื้นที่โชนัง แต่ส่วนใหญ่ถ่ายทำในทาเตยามะ
รายการเรียลลิตีโชว์หาคู่เพศเดียวกันรายการแรกของญี่ปุ่นที่ชื่อว่า The Boyfriend (Bōifurendo) ผลิตโดยเน็ตฟลิกซ์ในทาเตยามะ

**อ้างอิง**

**แหล่งข้อมูลอื่น**
 เว็บไซต์ทางการของนครทาเตยามะ ja

หมวดหมู่:นครในจังหวัดชิบะ